Emilia Șercan a aflat din presă despre trimiterea în judecată a lui Adrian Cioroianu, care a divulgat că jurnalista investiga doctoratul lui Geoană
Jurnalista de investigație Emilia Șercan a dezvăluit marți, 11 martie, că a ratat primul termen de judecată în dosarul în care directorul Bibliotecii Naționale, Adrian Cioroianu, este inculpat pentru divulgare de informații nepublice. Șercan spune că a aflat în presă despre procesul pornit după ce Cioroianu a divulgat că jurnalista analiza teza de doctorat a lui Mircea Geoană în martie 2025.